Resolvetz es dus problèmes: encoratjatz ath ric e protegitz ath praube; suprimitz era misèria; metetz fin ara espleita deth fèble peth fòrt; metetz fren ara innocua mensfidança deth qu’ei en camin, contra eth qu’a arribat ja; ajustatz matematica e frairauments eth salari ath trabalh; Barrejatz er ensenhament gratuit e obligatòri damb eth creishement dera mainadesa; hètz dera sciéncia era basa dera virilitat; desvolopatz es intelligéncies en tot ocupar ath còp es braci; sigatz ath madeish temps un pòble poderós e ua familha d’òmes erosi; democratisatz era propietat, sense abolir-la, senon en tot hèr-la universau, de sòrta que quinsevolh ciutadan, sense cap excepcion, posque èster propietari, causa mès de bon hèr de çò que semble; en resumit, sapiatz produsir e repartir era riquesa, e auratz amassa era granesa materiau e era granesa morau; e seratz digni de França.